આ અંગે મળતી માહિતી અનુસાર સુરત શહેરના પૂણા ખાતે રાજલક્ષ્મી રેસિડન્સીમાં રહેતા અને મૂળ જુનાગઢ જિલ્લાના ભેસાણ તાલુકાનાં ગળથ ગામના વતની જિતેન્દ્રભાઈ ઠાકરસિંહભાઈ સખરેલીયા (25) નાઓ સુરત ઘોડદોડ રોડ ઉપર આવેલ એક્સિસ બેંકમાં રિલેશનશિપ મેનજર તરીકે કામ કરે છે. આજથી ત્રણેક વર્ષ અગાઉ આજ બેંકમાં સેલ્સમેન તરીકે નોકરી કરતાં પ્રદીપભાઈ હીમતભાઈ દેસાઇ (રહે,માધવપાર્ક સોસાયટી, બુતભવાનીની બાજુમાં પ્લોટ નંબર-7 સીતાચોક સુરત શહેર) સાથે તેમની મિત્રતા થઈ હતી. એક વર્ષ અગાઉ પ્રદીપભાઈને સાત લાખ રૂપિયાની જરૂર હોય તેમણે જિતેન્દ્રભાઈ પાસે ઓછીના રૂપિયા એક મહિનાના વાયડે લીધા હતા. જોકે એક લાખ રૂપિયા પરત આપ્યા બાદ બાકીના રૂપિયા પરત આપતો ન હતો જ્યારે ઉઘરાણી કરે ત્યારે ગોળ ગોળ વાતો કરતો હતો. ત્યારબાદ 10 જુલાઇના રોજ ઉઘરાણી કરતાં પ્રદીપભાઇએ જીતેન્દ્રભાઈને સુરતથી વલથાણ જતી નહેર ઉપર બોલાવ્યો હતો. કઠોદરા પાટિયા પાસે નહેર ઉપર બોલાવ્યો હતો. ત્યારબાદ પ્રદીપે જીતેન્દ્રને જણાવ્યુ હતું કે અંદરના રસ્તે એક ભાઈના ઘરે પૈસા લેવાના છે આમ કહી રાત્રિના 9 વાગ્યાના અરસામાં આંતરિક રસ્તા ઉપર લઈ ગયા હતા. જ્યાં પ્રદીપનો સાળો પણ તેની સાથે હતો. ત્યારબાદ અચાનક આ બંને જણાએ રૂપિયાની ઉઘરાણી કરતાં જિતેન્દ્રભાઈ ઉયર બેગમાંથી એક ચપ્પુ કાઢી ગળાના ભાગે ઇજા પહોંચાડી હતી બીજો ઘા કરવા જતાં જીતેન્દ્રભાઈએ હાથ આડો કરી દેતા હાથમાં ઇજા પહોંચી હતી જેથી જિતેન્દ્રભાઈ ભાગવા જતાં પાછળથી ચપપુનો ઘા કરેલ જે જીતેન્દ્ર ભાઈને પગના ભાગે ઇજા પહોંચી હતી. અને જિતેન્દ્રભાઈ રોડની બાજુમાં ઝાડીમાં સંતાય ગયા હતા. આ દરમ્યાન પ્રદીપ અને તેનો સાળો ત્યાંથી ભાગી છૂટતા રોડ ઉપરથી મદદ માંગીને સારવાર માટે હોસ્પીટલમાં પહોંચ્યા હતા. બનાવ અંગે કામરેજ પોલીસે ગુનો નોંધી આગળની તપાસ હાથ ધરી છે.